Theo Oberholzer breek struikelblokke af | Newcastle Advertiser
Theo Oberholzer breek struikelblokke af
Theo is, ten spyte van sy tekortkominge ‘n kranige atleet wat tydens die nasionale byeenkoms van die South Africa Sport for the Physically Disabled (SASAPD), wat vanjaar in Bloemfontein gehou is, uitgeblink het as een van die top presteerders.
Foto ingestuur: Theo Oberholzer neem deel aan die SASDAPD-spele.
Theo Oberholzer is ‘n gewone kind met ‘n buitengewone storie.
Gebore en getoë in Newcastle, het hy ontwikkel tot die spontane en liefdevolle kind wat hy vandag is, ten spyte van die struikelblokke in sy lewenspad.
Op 18-maande-oud het klein Theo ‘n beroerte gehad en is breindood verklaar.
ALSO READ: Xander van der Linde is Newcastle’s Golden Boy
Volgens die dokters sou hy nooit weer self kon loop, praat of hoor nie, maar na jare se intensiewe oefening, word sy verhaal vandag oorvertel as een van hoop, deursettingsvermoë en insprasie, en deur dit als bly Theo ‘n doodnormale seun wat elke vry minuut agter sy rekening deurbring.
Die jong Amajuba Hoërskool leerder, het op die ryp ouderdom van 16-jaar-oud hierdie jaar vir die eerste keer deelgeneem aan die SASAPD-nasionale byeenkoms waar hy 2 goue medaljes vir diskus en gewigstoot verower het.
As mens vandag met hom praat sou Theo sy sukses toeskryf aan die ondersteuning van sy ouers.
“Theo se grootste inspirasie is sy pa. Hy het nooit opgegee met Theo nie,” het Theo se ma, Amelia gesê.
As Theo se afrigter sal hy nagte deur op die internet deurbring vir beter maniere om Theo se sport te bevorder en hoe om dinge anders te doen om vir Theo die lewe makliker te maak.
“Hy was nog altyd daar vir Theo, wanneer hy sukkel en wanneer hy presteer.”
Met sulke prestasies laat Theo dit maklik lyk om op nasionale vlak so te prestreer, maar hy sal mens gou laat verstaan dat dit nie kom sonder harde werk en uitsonderlike fokus nie.
“Theo gee nie maklik op nie, vir hom bestaan daar nie ‘n kan nie of ‘n wil nie,” beskryf sy ma.
Theo pak elke nuwe dag aan met ‘n glimlag op sy gesig en ongelooflike passie, en sy storie is ‘n werklike inspirasie.
Rise and shine Newcastle, here is your #WeatherReport for Saturday!